P r e d k l a d a c i a   s p r á v a

	Na pozvanie predsedu vlády Slovenskej republiky Roberta Fica sa  dňa 11. mája 2007 uskutočnila prvá oficiálna návšteva predsedu vlády Poľskej republiky Jaroslawa Kaczyńského v Slovenskej republike. 

	Oficiálna návšteva J. Kaczyńského v Slovenskej republike sa konala na základe reciprocity, pričom jej hlavným cieľom bolo pravidelnými stretnutiami najvyšších politických predstaviteľov upevňovať dobrosusedské vzťahy medzi oboma krajinami.

	Obsahom rokovaní bolo predovšetkým zhodnotenie dosiahnutej úrovne bilaterálnych vzťahov medzi SR a PR a perspektívy ich ďalšieho rozvoja, regionálna spolupráca a aktuálne otázky medzinárodnej spolupráce a bezpečnosti.

Predložený materiál má informatívny charakter, z tohto dôvodu nebol predložený na medzirezortné pripomienkové konanie.